Diari Oficial de la Generalitat Valenciana


Sumari del DOGV 4180, del 31-01-2002 (2002/891)

ORDRE de 14 de gener de 2002, de la Conselleria de Cultura i Educació, per la qual es classifiquen els llocs de treball docent d'especial dificultat de centres públics d'Educació Infantil i Primària, per al curs 2001-2002.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4180

Data del DOGV
:   31-01-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/891


Data del document
:   14-01-2002

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * qualificació del personal
    * ensenyament primari
    * educació preescolar
    * personal docent

ORDRE de 14 de gener de 2002, de la Conselleria de Cultura i Educació, per la qual es classifiquen els llocs de treball docent d'especial dificultat de centres públics d'Educació Infantil i Primària, per al curs 2001-2002. [2002/891]
  
El Reial Decret 895/1989, de 14 de juliol (modificat pels reials decrets 1.664/1991, de 8 de novembre, i 1.774/1994, de 5 d'agost), regula, en el capítol IV, l'ordre de prioritat per a l'adjudicació de llocs de treball docent vacants en centres públics de Preescolar, Educació General Bàsica i Educació Especial, i en els articles 21 i 22, a l'hora de fixar el barem de puntuació, considera com a mèrit la permanència ininterrompuda amb destinació definitiva en centres o llocs singulars d'especial dificultat. D'altra banda, en l'article 24 del mateix capítol i en la disposició final primera, es determina que les comunitats autònomes que tenen competències educatives duran a terme la classificació dels citats llocs i la seua revisió.
  
La Conselleria de Cultura i Educació ha complit el que disposa el dit reial decret, per mitjà de la promulgació d'ordres per les quals ha classificat els llocs de treball docent d'especial dificultat, en virtut de criteris referits al seu difícil exercici i la continuïtat en el desenrotllament de projectes educatius.
  
Per Ordre de 22 de febrer de 2001 (DOGV de 13.03.2001) i Ordre de 17 d'abril de 2001 (DOGV de 24.05.2001), es va modificar el catàleg d'unitats, la denominació i altres aspectes, de determinats centres docents públics d'Educació Infantil (2n cicle), Educació Primària i Educació Especial de titularitat de la Generalitat Valenciana per al curs 2001-2002.
  
Per Ordre de 26 de febrer de 2001 (DOGV de 16.03.2001) i Ordre de 19 d'abril de 2001 (DOGV de 29.05.2001), es va modificar el catàleg de llocs de treball dels centres públics d'Educació Infantil (2n cicle), Educació Primària i Educació Especial de titularitat de la Generalitat Valenciana per al curs 2001-2002.
  
Per Resolució de 24 d'octubre de 2001 (DOGV de 09.11.2001), el director general d'Ordenació i Innovació Educativa i Política Lingüística ha resolt autoritzar els centres i programes de compensació educativa a centres subvencionats amb fons públics que impartixen ensenyaments d'Educació Infantil (2n cicle) i Primària per al curs 2001-2002.
  
Per Resolució de 14 de novembre de 2001 (DOGV de 21.11.2001), el director general d'Ordenació i Innovació Educativa i Política Lingüística ha resolt autoritzar els centres i programes de compensació educativa a centres subvencionats amb fons públics que impartixen ensenyaments o desenrotllen programes de compensació educativa de diversos nivells educatius en el curs 2001-2002.
  
Com que, a partir de la promulgació de les últimes disposicions legals, es modifica la relació de centres públics susceptibles de catalogar els seus llocs de treball docent com d'especial dificultat, és procedent revisar-ne la classificació.
  
Per tot això, segons el que establix la disposició final primera del citat Reial Decret 895/1989 de 14 de juliol, i fent ús de les atribucions que m'han sigut conferides,
  
ORDENE
  
Únic
  
Queden classificats com a llocs de treball docent de caràcter singular d'especial dificultat per al curs 2001-2002, els dels mestres que exercixen les seues funcions en:
  
a) Centres docents públics, d'Educació Infantil i Primària, declarats d'Acció Educativa Singular (CAES) assenyalats en l'annex I.
  
b) Centres docents públics, d'Educació Infantil i Primària, constituïts per set unitats o menys i que tenen un projecte de compensació educativa de singularitat rural aprovat per Resolució de la Direcció General d'Ordenació i Innovació Educativa i Política Lingüística de 14 de juliol de 2000, assenyalats en l'annex II.
  
c) Centres docents públics, d'Educació Infantil i Primària, constituïts per una sola unitat, indicats en l'annex III.
  
d) Escoles llar, assenyalades en l'annex IV.
  
e) Col·legis Rurals Agrupats (CRA), assenyalats en l'annex V, sempre que es tracte de llocs catalogats com a itinerants, o de llocs amb destinació en un aulari-localitat que forme part del CRA i estiga constituït per menys de tres unitats d'Educació Infantil i sis d'Educació Primària.
  
f) Centres de Formació de Persones Adultes, constituïts per tres o menys de tres unitats, indicats en l'annex VI.
  
DISPOSICIÓ ADDICIONAL
  
Única
  
La present disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2001-2002.
  
Segona
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.
  
València, 14 de gener de 2002
  
El conseller de Cultura i Educació
  
P.S.R. (art. 4.1 Decret 111/2000,
  
DOGV núm. 3798, de 21 de juliol)
  
La subsecretària